***** ΚΑΝΟΝΙΣΜΟΣ (ΕΟΚ) αριθ. 275/84 ΤΟΥ ΣΥΜΒΟΥΛΙΟΥ της 31ης Ιανουαρίου 1984 για την τροποποίηση των κανονισμών (ΕΟΚ) αριθ. 1313/80 και (ΕΟΚ) αριθ. 1402/81 για την προμήθεια λιπαρών ουσιών του γάλακτος στα πλαίσια των προγραμμάτων επισιτιστικής βοήθειας σε ορισμένες αναπτυσσόμενες χώρες και ορισμένους ειδικευμένους οργανισμούς ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1312/80 του Συμβουλίου της 28ης Μαΐου 1980 περί καθορισμού των γενικών κανόνων για την προμήθεια λιπαρών ουσιών του γάλακτος στα πλαίσια του προγράμματος επισιτιστικής βοήθειας του 1980 σε ορισμένες αναπτυσσόμενες χώρες και ορισμένους ειδικευμένους οργανισμούς (1), και ιδίως τα άρθρα 3 και 8, τον κανονισμό (ΕΟΚ) αριθ. 1401/81 του Συμβουλίου της 19ης Μαΐου 1981 περί καθορισμού των γενικών κανόνων για την προμήθεια λιπαρών ουσιών του γάλακτος στα πλαίσια του προγράμματος επισιτιστικής βοήθειας του 1981 σε ορισμένες αναπτυσσόμενες χώρες και ορισμένους ειδικευμένους οργανισμούς (2), και ιδίως τα άρθρα 3 και 8, την πρόταση της Επιτροπής, Εκτιμώντας: ότι ο κανονισμός (ΕΟΚ) αριθ. 1313/80 (3), όπως τροποποιήθηκε από τον κανονισμό (ΕΟΚ) αριθ. 1652/81 (4), προβλέπει τη χορήγηση 100 τόνων λιπαρών ουσιών του γάλακτος στην Ισημερινή Γουινέα και 150 τόνων στο Τόγκο· ότι ο κανονισμός (ΕΟΚ) αριθ. 1402/81 (5) προβλέπει τη χορήγηση 100 τόνων λιπαρών ουσιών του γάλακτος στο Τόγκο· ότι επειδή οι ποσότητες αυτές δεν μπόρεσαν να παραδοθούν ή παραδόθηκαν εν μέρει πρέπει να επανενταχθούν στα αποθέματα των εν λόγω προγραμμάτων· ότι η Γκάνα υπέβαλε αίτηση για επισιτιστική βοήθεια σε βουτυρέλαιο και ότι οι ανάγκες της χώρας αυτής δικαιολογούν αύξηση της επισιτιστικής βοήθειας της Κοινότητας, συνολικής ποσότητας 250 τόνων βουτυρελαίου, που πρέπει να ληφθεί από τα αποθέματα των προγραμμάτων αυτών· ότι πρέπει να τροποποιηθούν, κατά συνέπεια, τα παραρτήματα των κανονισμών (ΕΟΚ) αριθ. 1313/80 και (ΕΟΚ) αριθ. 1402/81, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα παραρτήματα των κανονισμών (ΕΟΚ) αριθ. 1313/80 και (ΕΟΚ) αριθ. 1402/81 τροποποιούνται όπως αναφέρεται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 31 Ιανουαρίου 1984.

[Source: multi_eurlex | Tokens: 2226]